Kanada politsiyasi konfet o‘g‘irlagan bolalarni tutishga katta kuchlar tashladi

Kanada politsiyasi Toronto yaqinidagi ko‘ngilochar bog‘da shirinliklar o‘g‘irlagan bolalarni tutish uchun katta ko‘lamli maxsus operatsiya tashkillashtirdi, deb xabar berdi Huffington Post nashri.
Nashrning ma'lum qilishicha, kichik o‘g‘rilarni tutishga bir qancha bo‘linmalar jalb qilingan. Reydda kinologlar otryadi, teplovizorli politsiya vertolyoti va York okrugi maxsus kuchlari qatnashdilar.
O‘g‘irlikni sodir etgan 15-16 yoshli o‘smirlar jinoyat joyidan uncha uzoq bo‘lmagan yerda aniqlandilar. Politsiyachilarning aytishicha, ular butalar ortiga yashirin olib, o‘g‘irlangan konfetlarni "paqqos tushirib" o‘tirishgan.